**ΓΡΑΠΤΕΣ ΕΡΓΑΣΙΕΣ ΕΞΕΤΑΣΗΣ EΡΓΑΣΤΗΡΙΑΚΩΝ ΜΑΘΗΜΑΤΩΝ ΑΝΑΤΟΜΙΑΣ ΙΙ - ΦΥΣΙΟΛΟΓΙΑΣ ΙΙ**

**(για τους φοιτητές που τα χρωστούν από προηγούμενα έτη)**

**Για το εαρινό εξάμηνο του ακαδ. έτους 2017-18, οι φοιτητές που χρωστούν κάποιο (ή & τα δυο) από τα εργαστηριακά μαθήματα "Ανατομία ΙΙ" & "Φυσιολογία ΙΙ" έχουν τις εξής επιλογές:**

- Στην περίπτωση που παρέδωσαν γραπτή εργασία στα εργαστηριακά μαθήματα "Ανατομία Ι" ή/και "Φυσιολογία Ι" κατά το χειμερινό εξάμηνο του ακαδ. έτους 2017-18, έχουν το δικαίωμα, εφόσον το επιθυμούν, η βαθμολογία της γραπτής εργασίας τους να μεταφερθεί στο αντίστοιχο μάθημα του εαρινού εξαμήνου (π.χ. αν κάποιος παρέδωσε εργασία στην Ανατομία Ι & βαθμολογήθηκε με 7,0, η βαθμολογία αυτή μπορεί να μεταφερθεί στην Ανατομία ΙΙ, χωρίς την εκ νέου εκπόνηση εργασίας).

- Στην περίπτωση που παρέδωσαν γραπτή εργασία στα εργαστηριακά μαθήματα "Ανατομία Ι" ή/και "Φυσιολογία Ι" κατά το χειμερινό εξάμηνο του ακαδ. έτους 2017-18, έχουν επίσης το δικαίωμα, εφόσον το επιθυμούν και δεν τους ικανοποιεί η βαθμολογία της γραπτής εργασίας τους, να βελτιώσουν και να ξανα-παραδόσουν την εργασία τους (με το ίδιο θέμα), προκειμένου να διεκδικήσουν υψηλότερη βαθμολογία στο αντίστοιχο μάθημα του εαρινού εξαμήνου (π.χ. αν κάποιος παρέδωσε εργασία στην Ανατομία Ι & βαθμολογήθηκε με 5,0, μπορεί να προσπαθήσει να τη βελτιώσει ώστε να επιτύχει βαθμολογία >5,0 στην Ανατομία ΙΙ). Διευκρινίζεται ωστόσο ότι η εκ νέου παράδοση της εργασίας ενδέχεται να οδηγήσει και σε χαμηλότερη βαθμολογία.

- Στην περίπτωση που δεν παρέδωσαν γραπτή εργασία στα εργαστηριακά μαθήματα "Ανατομία Ι" ή/και "Φυσιολογία Ι" κατά το χειμερινό εξάμηνο του ακαδ. έτους 2017-18, θα πρέπει να αναλάβουν την εκπόνηση γραπτής εργασίας για τα εργαστηριακά μαθήματα "Ανατομία ΙΙ" ή/και "Φυσιολογία ΙΙ". Διευκρινίζεται ότι, αν εξακολουθούν να χρωστούν τα εργαστηριακά μαθήματα "Ανατομία Ι" ή/και "Φυσιολογία Ι", θα μπορεί να μεταφερθεί αντίστοιχα σε αυτά (στο επόμενο ακαδ. έτος) η βαθμολογία που θα επιτύχουν στην εργασία για τα εργαστηριακά μαθήματα "Ανατομία ΙΙ" ή/και "Φυσιολογία ΙΙ".

**Για οποιαδήποτε από τις τρεις παραπάνω επιλογές, είτε επιθυμούν να μεταφέρουν βαθμό ή να εκπονήσουν εργασία, οι ενδιαφερόμενοι θα πρέπει να ενημερώσουν τη διδάσκουσα Δρ. Π. Ξαπλαντέρη, κατά τις ώρες διδασκαλίας των αντίστοιχων μαθημάτων ή τηλεφωνικά στο 6932914660 (από Δευτέρα ως Παρασκευή μεταξύ 6μμ-8μ.μ.) ή με μήνυμα στο e-class στα αντίστοιχα μαθήματα με τους αντίστοιχους κωδικούς.**

**Στην περίπτωση που δεν υπάρξει επικοινωνία με τη διδάσκουσα, δε θα γίνει δεκτή η εκπόνηση εργασίας και δε θα περαστεί βαθμολογία στα εργαστηριακά μαθήματα "Ανατομία ΙΙ" ή/και "Φυσιολογία ΙΙ".**

**ΑΝΑΘΕΣΗ ΕΡΓΑΣΙΑΣ:** Τα πιθανά θέματα θα καθοριστούν μέσω απευθείας συνεννόησης με τη διδάσκουσα ως 31/3/2018.

**ΠΑΡΑΔΟΣΗ ΕΡΓΑΣΙΑΣ:** Σε έντυπη μορφή ή μέσω e-mail (pxaplanteri@gmail.com) ή μέσω επισύναψης σε μήνυμα στο αντίστοιχο μάθημα στο e-class στη διδάσκουσα, το αργότερο ως 31/5/2018.

**Η εργασία:**

Πρέπει να περιλαμβάνει την κατά το δυνατό λεπτομερή περιγραφή του συνόλου των αντίστοιχων ανατομικών δομών ή φυσιολογικών λειτουργιών.

* Συνιστώμενη έκταση: 5-8 σελίδες (σε Microsoft Word, γραμματοσειρά 12, διάστιχο 1,5), από τις οποίες εξαιρούνται εικόνες ή φωτογραφίες.
* Συνιστώμενη βιβλιογραφία: 5-10 βιβλία, κατά το δυνατό των τελευταίων 15 ετών.

**Για τη βαθμολόγηση της εργασίας, θα εκτιμηθούν κυρίως:**

- Η συνάφεια και η πληρότητα (ποσότητα πληροφοριών, απουσία σημαντικών παραλείψεων) του κειμένου σχετικά με το θέμα που αναπτύσσεται.

- Η ποιότητα του κειμένου: διάρθρωση, συνοχή, «ταίριασμα» πληροφοριών από διαφορετικές πηγές, σαφήνεια λόγου, ευκολία κατανόησης από αναγνώστη, χρήση σχετικών εικόνων-φωτογραφιών.

- Η επιλογή της βιβλιογραφίας και η ορθή κατανόηση της αντίστοιχης πληροφορίας.

- Ο βαθμός δυσκολίας του θέματος που επιλέχθηκε.